Foto: Reuters Shimoliy Koreya Janubiy Koreyaning 29 mart kuni uchrashuv o‘tkazish haqidagi taklifini qabul qildi, unda aprel oyidagi Koreyalararo sammit kun tartibi va muddatlari muhokama etiladi. Bu haqda «Renxap» agentligi xabar qilmoqda. Shimoliy Koreya yuqori darajadagi uchrashuvni mamlakatlar o‘rtasidagi delimitatsiya hududi shimoliy qismida o‘tkazishga rozi bo‘ldi. Janubiy Koreya payshanba, 22 martda o‘z aloqa kanali orqali KXDRga muzokaralar o‘tkazishning ehtimoliy muddatlari haqida murojaat yo‘lladi. Shanba, 24 mart kuni esa rozilik berildi. Janubiy Koreya delegatsiyasiga milliy birlashuv ishlari bo‘yicha vazir Cho Men Gyun rahbarlik qiladi. Shuningdek, uchrashuvda Janubiy Koreya prezidentining xavfsizlik bo‘yicha maslahatchisi Chon Iy Yen, TIV rahbari Kan Gen Xva, mudofaa vaziri Son Yen Mu qatnashadi. Bo‘lajak Koreyalararo sammitda KXDR yetakchisi Kim Chen In va Koreya Respublikasi prezidenti Mun Chje In uchrashuvini o‘tkazish rejalashtirilmoqda.